**МУНИЦИПАЛЬНОЕ КАЗЕННОЕ ОБЩЕОБРАЗОВАТЕЛЬНОЕ УЧРЕЖДЕНИЕ «СРЕДНЯЯ ОБЩЕОБРАЗОВАТЕЛЬНАЯ ШКОЛА СЕЛЬСКОГО ПОСЕЛЕНИЯ НОВО-ХАМИДИЕ» ТЕРСКОГО МУНИЦИПАЛЬНОГО РАЙОНА**

**КАБАРДИНО-БАЛКАРСКОЙ РЕСПУБЛИКИ**

**Методическая разработка**

**Темэр: «Укъэувы1эурэ укъеджэк1эрэ гупсысэк1э пэжым зэрызэрагъэужь технологие. Шэджыхьэщ1э Хьэмыщэ «Къуэрылъху»»**

Балкарова Ж.Л.

учитель кабардино-черкесского (родного) языка и литературы

с.п. Н-Хамидие, 2019 г.

**Темэр:** «Укъэувы1эурэ укъеджэк1эрэ гупсысэк1э пэжым зэрызэрагъэужь технологие. Шэджыхьэщ1э Хьэмыщэ «Къуэрылъху»»

**Мурадыр:** Укъэувы1эурэ укъеджэк1эрэ гупсысэк1э пэжым зэрызэрагъэужь технологиер къэдгъэсэбэпк1эрэ еджак1уэхэм я гупсысэк1э пэжым зегъэужьын, егъэф1эк1уэн я къэхутэныгъэхэр, к1элъыплъыныгъэхэр тегъэщ1ап1э ящ1к1эрэ.

**Къалэнхэр:**

1. Укъэувы1эурэ укъеджэк1эрэ гупсысэк1э пэжым зэрызэрагъэужь технологием и 1эмалхэм щыгъуазэ щ1ын.
2. Урокым мы технологиер къызэрагъэсэбэп щ1ык1эр зэпкъырыхауэ къэгъэлъэгъуэн.
3. Укъэувы1эурэ укъеджэк1эрэ гупсысэк1э пэжым зэрызэрагъэужь технологием ф1агъыу хэлъыр на1уэ къэщ1ын ди тхак1уэхэм я тхыгъэ к1эщ1 купщ1аф1эхэм щыщ къэдгъэсэбэпк1эрэ.

Языныкъуэ адэ-анэхэмрэ еджак1уэхэмрэ къащохъу тхыгъэм уеджэрэ содержанэр къэп1уатэжыфмэ литературэ урокым ухуэхьэзыру,ауэ ди жагъуэ зэрыхъущи,еджак1уэхэм тхак1уэм тхыгъэм къыщи1эта 1уэхугъуэр къыщамыхутэфыр нэхъыбэщ,л1ыхъужьхэм характеристикэ щрамытыфыр,я гупсысэхэр къыщамы1уэтэжыф щы1эщ.Укъэувы1эурэ укъеджэк1эрэ гупсысэк1э пэжым зэрызэрагъэужь технологием 1эмал къует еджак1уэхэм литературэм хуа1э щытык1эм зебгъэужьыну,ебгъэф1эк1уэну.

Текстым укъэувы1эрэ укъеджэк1эрэ, утепсэлъыхьк1эрэ сюжетым зэрызиужьыну щ1ык1эм еджак1уэхэм я гупсысэр хуэшэн хуейщ.Технологием еджак1уэхэм я гупсысэк1эм,я зэф1эк1ым зегъэужьынымк1э мыхьэнэшхуэ и1эщ. Мы технологиер къэзыгъэсэбэп егъэджак1уэм япэрауэ, текстыр зыбжанэрэ щ1иджык1ыпхъэщ, зытеухуар, къыщы1эта 1уэхугъуэ нэхъыщхьэр къыгур1уэн папщ1э.

Ет1уанэрауэ, сыт хуэдэ щ1ып1эм деж къытеувы1апхъэми, гулъытэ хэха хуэщ1ыпхъэми къыхигъэщыпхъэщ.

Ещанэрауэ, еджак1уэхэр зыщымыгъуазэ псалъэхэмрэ жы1эгъуэхэмрэ егъэщ1апхъэщ.

Укъэувы1эурэ укъеджэк1эрэ гупсысэк1э пэжым зэрызэрагъэужь технологиер къэзыгъэсэбэпыну мурад зыщ1а егъэджак1уэм и къалэн нэхъыщхьэр еджак1уэхэм я гупсысэк1э пэжым зебгъэужьк1эрэ я бзэми зегъэужьынырщ, езым я 1уэху еплъык1э, я гупсысэк1э хэха я1эжу, я акъылыр жану егъэсэнырщ.

Мы приемым къегъэув текстыр еджак1уэхэм ямыц1ыхуу щытын хуейуэ.Урокым и пэ къихуэу текстыр 1ыхьэ-1ыхьэу гуэшауэ щытын хуейщ,я инагък1э зэхуэмыдэнк1и хъунущ ахэр,къэувы1эгъуэхэр куэду щымытым нэхъыф1щ.Текстым ехьэл1а лэжьыгъэхэмрэ упщ1эхэмрэ еджак1уэхэм я щ1эныгъэм,я зэф1эк1ым къит1асэу щытыпхъэщ.Егъэджак1уэм къигъэсэбэп упщ1эхэр къызэрыгуэк1ыу,къыбгурызыгъа1уэу,творческэу,практическэу щытынк1э хъунущ.

Укъэувы1эурэ укъеджэк1эрэ гупсысэк1э пэжым зэрызэрагъэужь технологием къыщыбгъэсэбэп хъунущ мыпхуэдэ упщ1эхэр.

* Рассказым и ф1эщыгъэц1эмк1э егупсысын зытеухуам.
* Дыкъызэджа 1ыхьэм сыт хуэдэ 1уэхугъуэхэм зыщиужьынк1э хъуну?
* Мы расказым хэт л1ыхъужьхэм я ц1эхэм, унэц1эхэм сыт хуэдэ гукъэк1хэр фи нэгу къыщ1агъэувэрэ?
* Мы 1ыхьэ дызэджам сыт фи гупсысэхэр хуиша?
* Фызыпэплъам хуэдэу хъуа 1уэхур?
* Фыпэмыплъауэ сыт къэхъуар?
* Фэ сыт хуэдэ к1эух хуэфщ1ынт?
* Адэк1э л1ыхъужьым и 1уэхур дауэ хъуну п1эрэ?

**Урокым и ек1уэк1ык1эр:**

1. **Хуэзыгъэуш**

 «Апхуэдэуи мэхъу, нэхъыфIи мэхъуж».

**«Жьым фымыщ1 и жагъуэ»** уэрэдым и пычыгъуэ къоуэ.

-Дауэ феплърэ сыту п1эрэ нобэ дызытепсэлъыхьынур?

- Жьы хъуа ц1ыхум и жагъуэ пщ1ы зэрымыхъунур арауэ къыщ1эк1ынщ.

- Пэжщ, фыщыуакъым. Нобэрей ди зэдэлэжьэныгъэм сыхуейт эпиграф хуэсщ1ыну **«Ф1ы зыщ1э и пщ1э к1уэдыркъым»**  жыхуи1э псалъэжьыр ик1и си гуапэ хъунут мы псалъэхэм я пэжагъыр нобэ къэдгъэлъэгъуэфмэ.

Фи пащхьэ илъ тхылъымп1э напэхэм итщ **адэ-анэ, бын** жи1эу. Сыт хуэдэ определенэхэр яхуэк1уэрэ а псалъэхэм?

**Адэ-анэ Бын**

**лей гулъытэншэ**

**насыпыншэ гущ1эгъу зыхэмылъ**

**жьыщхьэ мыгъуэ щхьэзыф1эф1**

**ябгынэжа мыгъэсэ**

Псоми дощ1э адэ-анэм нэхъапэ зыри зэрыщымы1эр. Дощ1э…. Ауэ псо дыдэми тщ1эуэ п1эрэ? Щхьэ гъунэгъу хуэсщ1ауэ п1эрэ мы псалъэ жагъуэхэр нэхъ лъап1э дыдэу щы1э ц1ыхухэм? Дыкъэзылъхуахэм дауэ ар зэретхьэл1энур? Щыуагъэу къыщ1эк1ынщ апхуэдэ зэгъэпщэныгъэр.

Мы упщ1эм жэуап еттынымк1э дэ нобэ къыддэ1эпыкъунущ Къэбэрдей-Балъкъэр Республикэм и ц1ыхубэ тхак1уэ Шэджыхьэщ1э Хьэмыщэ и зы рассказ.

1. **Тхыгъэр зытеухуар зыхэщ1эныгъэ.**

**Япэ пычыгъуэ**.

*- Уи 1эр къэшийт, си псэ т1эк1ур къурмэн зыхуэсщ1ын,-къэлъэ1уащ автобусыбжэм къы1ухьа фызыжьыр. Сэ псынщ1эу сыкъехри, абы сыдэ1эпыкъуащ, автобусым дихьа нэужь, згъэт1ысри, билет къыхуэсщэхуащ.*

*- Упсэу,- жи1ащ абы ину бауэу. – Тыкуэным сыкъэк1уати, мис дэ1эпыкъуэгъуыншэу автобусым сит1ысхьэжыфыркъым.Ар ф1ыуэ щытам псоми жьы дыхъуащэрэт жа1энт.*

*- Къуэрылъху, пхъуырылъху уи1экъэ, нанэ, щхьэ абыхэм щыщ гуэр тыкуэным къомыгъак1уэрэ?- сеупщ1ащ сэ, фызыжьым сыбгъурыт1ысхьэурэ.*

*Хэсщ1ык1ыурэ нанэр нэщхъей къэхъури, щхьэгъубжэмк1э зригъэзэк1ащ.*

*Сыдэ1эпыкъуауэ къызэрызэмыпсэлъэжыр емык1у щыхъуа, хуэмурэ зыкъигъэзэжри, семыупщ1ыхха хуэдэу жи1ащ:*

-Гъащ1эм къыщохъу гузэвэгъуэ куэд, узыпэмыплъа куэд.

Сыту п1эрэ щхьэусыгъуэ хуэхъуар Гуащэхъан мы щ1ып1э жагъуэм къэк1уэнымк1э?

Нанэм бын и1этэкъым.

Е бын и1эххэкъым, е хуэмыщ1а дыдэу мэпсэухэр езы тхьэмыщк1эхэри

Я унэр дуней къэхъукъащ1эхэм яхьамэ, 1эмалыншэу къэк1уа хъунщ фызыжь зеиншэр.

Гъэпц1агъэк1э фызыжь закъуэм и унэр трахащ е ф1ащащ хамэхэм, иджы 1эмалыншэу щы1эщ жьы хъуахэр щап1ыж унэм.

- Гуащэхъан и 1уэхум и пэжып1эр къэтщ1эн папщ1э зыхуэдгъэзэнщ адэк1э рассказым

*...Зауэм нэмысу,зэрашэ маф1эгум нэмыцэ кхъухьлъатэ къыщхьэщыхьэри хэк1уэдащ си щхьэгъусэр.*

*Абы и гуращахар игъэзэщ1эн хуейуэ зи пщэ дэхуэр сэрати си бгыр щ1эскъузэри езгъэджащ*

Апхуэдэу теубгъуауэ ип1а и бынхэм и закъуэ дыдэу щхьэ къагъэнэн хуей хъуа фызыжь тхьэмыщк1эр?

Зы насыпыншагъэшхуэ гуэр къащыщ1ауэ п1эрэ жызо1э.

Щ1ып1э жыжьэ щылэжьэну к1уа хъунщ, къэк1уэжмэ нанэр къашэжынущ.

И быныр мэжэщ1ал1эм ихьагъэнщ

- 1уэхум и пэжып1эр къэтщ1эн папщ1э зыхуэдгъэзэнщ адэк1э рассказым

**Ещанэ пычыгъуэ**

…*Унэ дэгъуи си1ащ…*

*….Ар пхъум и ф1эщ схуэщ1ыркъым*

Мис апхуэдэу Гуащэхъан мы унэм къыщыхутащ. Анэр сытым дежи анэщ.

Зэрылъэк1к1э зэримыгъэкъуэншэ-ным иужь итщ

И быным къращ1а гуауэр зэ и нысэм, зэ щ1ып1э жыжьэм трелъхьэ

Иджыри яхуэгумащ1эщ

Дауэ яхущыт ар бынхэм?

**«Си нанэ» уэрэдыр къоуэ**

**«Ф1ы зыщ1э и пщ1э к1уэдыркъым»-** же1э адыгэ псалъэжьым.

*Зы нэплъэжыгъуэ игъуэтыжыну п1эрэт Гуащэхъан? Нанэм гъуэгу гъусэ хуэхъуа щ1алэр мазэ дэк1ауэ игъэзэжу Гуащэхъан здэщы1эм щыщ1эупщ1эм, ар абы зэрыщымы1эжыр къыжра1ащ.*

Дауэ феплърэ, сыту п1эрэ нанэм и нат1э хъуар?

Нанэр щымы1эжыххэу п1эрэ?

И къуэм и щхьэгъусэр къигъэда1уэри и анэр зришэл1эжагъэнщ.

Си гугъэмк1э, нанэр и пхъум ишэжащ.

Я къуажэгъу е я гъунэгъу гуэрым къищтэжагъэнущ

-Щ1алэм кърата жэуапым зыхуэдгъэзэнщ.

*….Гуащэхъан мыбы щы1эжкъым, и къуэрылъхум ишэжащ.*

*Къуэм и щыуагъэр къуэрылъхум игъэзэк1уэжащ…*

**Зыкъэпщытэжыныгъэ.**

- Рассказым еджэн щыщ1эддзэм, гу лъыфтагъэнщ, и ц1эм сыкъызэремыджам. Мы фызытепсэлъыхьам иужьк1э, сыт хуэдэ ф1эщыгъэц1э ефтын рассказым

а) «Гуащэхъан и хъыбар»

б) «Къуэрылъхум и гукъэк1»

в) «Нанэ жьыщхьэ махуэ»

в) «Къуэрылъху»

-Рассказым и ф1эщыгъэц1эр псалъэ закъуэщ зэрыхъур - «Къуэрылъху»

-Сыт хуэдэ гупсысэ куу щ1илъхьа мы псалъэм тхак1уэм?

-Сыт хуэдэ псалъэжьхэр епхьэл1э хъуну мы тхыгъэм?

- Сыт хуэдэ гупсысэ фызыхуишар мы рассказым?

**Унэ лэжьыгъэ**

- «Уи нэхъыжь гъэлъап1и лъап1э ухъунщ» и ф1эщыгъэц1эу рассказ к1эщ1 ц1ык1у зэхэлъхьэн.

- Анэм теухуа псэлъэжьхэр тхын.